बॉलीवुड एक्टर कार्तिक आर्यन ने खुद को कहा 'लूजर' तो पीएम नरेंद्र मोदी ने कुछ इस तरह दिया जवाब...  
सारा अली खान के सोनू का नया धमाल
Backfie सोशल मीडिया पर हुई वायरल
करण जौहर को लेकर यूं आया रिएक्शन
कार्तिक आर्यन (Kartik Aaryan) इन दिनों कई वजहों से सुर्खियों में हैं. कभी चंकी पांडेय की बिटिया अनन्या पांडेय (Ananya Pandey) से दोस्ती की वजह से तो कभी प्रधानमंत्री नरेंद्र मोदी (PM Narendra Modi) के साथ 'Backfie' लेने की वजह से. 'सोनू की टीटू की स्वीटी' के सोनू यानी कार्तिक आर्यन (Kartik Aaryan) ने सोशल मीडिया पर एक फोटो पोस्ट की थी जिसमें उनके साथ डायरेक्टर इम्तियाज अली (Imtiyaz Ali) और फिल्म प्रोड्यूसर-डायरेक्टर करण जौहर (Karan Johar) भी थे. कार्तिक आर्यन (Kartik Aaryan), करण जौहर और इम्तियाज अली मुंबई के नेशनल म्यूजियम ऑफ इंडियन सिनेमा (National Museum of Indian Cinema) के उद्घाटन पर नजर आ रहे हैं और प्रधानमंत्री नरेंद्र मोदी ने इसका उद्घाटन किया था. लेकिन कार्तिक आर्यन, करण जौहर (Karan Johar) और इम्तियाज अली पीएम मोदी के साथ सेल्फी लेने में चूक गए इसलिए वे Backfie लेते नजर आए. इस फोटो में पीएम मोदी (PM Narendra Modi) की पीठ नजर आ रही है.
A post shared by KARTIK AARYAN (@kartikaaryan) on Jan 19, 2019 at 6:11am PST
कार्तिक आर्यन (Kartik Aaryan) ने इस फोटो को बहुत ही सेंटी कैप्शन के साथ पोस्ट किया. कार्तिक आर्यन ने लिखाः 'माननीय पीएम के साथ लूजर्स की Backfie!!!' बेशक पीएम मोदी के साथ सेल्फी लेने की टीस इस कैप्शन में साफ नजर आई क्योंकि बॉलीवुड की कई हस्तियों ने पीएम मोदी के साथ सेल्फी खिंचवाने के मौके का भरपूर फायदा उठाया. यही नहीं, पीएम मोदी ने भी इन हस्तियों की हौसला अफजाई करते हुए उनकी पोस्ट की हुई फोटो पर कमेंट किए.
 
Not losers but Rockstars!
No selfie Jab We Met but there will always be another occasion. :) https://t.co/1Ud7D5jIvd
 
कार्तिक आर्यन (Kartik Aaryan) की फोटो पर कमेंट करते हुए पीएम नरेंद्र मोदी ने लिखाः 'लूजर्स नहीं रॉकस्टार्स! जब हम मिले तो सेल्फी नहीं हो सकी लेकिन आने वाले दिनों में ऐसे कई और मौके भी आएंगे.' प्रधानमंत्री बाकी कलाकारों की फोटो पर भी कमेंट किए हैं. लेकिन सोशल मीडिया पर कार्तिक आर्यन का करण  जौहर के साथ आना ज्यादा हंगामाखेज रहा है. कार्तिक आर्यन के फैन्स ने उन्हें करण जौहर से दूर रहने की सलाह दे डाली. उन्होंने कार्तिक आर्यन से कहा कि कहीं करण जौहर की कॉफी पीने मत चले जाना. किसी ने भारतीय क्रिकेट टीम के खिलाड़ी हार्दिक पांड्या और के.एल. राहुल जैसे हाल से बचने के लिए भी कहा. बेशक पीएम मोदी ने बॉलीवुड सितारों की फोटो पर जवाब देने की तत्परता दिखाई लेकिन फैन्स ने तो तीर निशाने पर ही मारा.